दिल्ली के पश्चिम विहार के लड़के से भारतीय क्रिकेट टीम का कप्तान बनने की विराट कोहली की कहानी वेस्ट डेल्ही क्रिकेट एकेडमी में लिखी गई. 1998 में इसे राजकुमार शर्मा ने प्रारंभ किया था. कोहली 1998 से ही राजकुमार शर्मा के पास आते थे. कुछ समय पहले जब कोहली को कुछ परेशानी हो रही थी तब उन्होने राजकुमार शर्मा से ही सलाह ली थी. बीजिंग ओलिंपिक में कांस्य और लंदन में रजत पदक जीतने वाले पहलवान सुशील कुमार की कहानी बेहद दिलचस्प है. 1982 के दिल्ली एशियन गेम्स में गोल्ड मेडल जीतने वाले गुरु सतपाल उनके कोच रहे हैं. बाद में सुशील की शादी सतपाल की बेटी से हुई. लिहाजा सतपाल उनके कोच भी हैं और ससुर भी.